Пакуль што на буксцеры створана база кніг толькі беларускіх выдавецтваў, таму, на думку рэдактаркі, рэгістрацыя на сайце будзе цікавай людзям, якія хочуць атрымліваць інфармацыю пра беларускія кніжныя навінкі, а таксама тым, хто хоча сістэматызаваць сваё чытанне — адзначаць, якія кнігі трэба прачытаць ці якія ўжо прачытаныя. У хуткім часе плануецца дадаць на сайт фрэнд-стужку, якая дапаможа знаходзіць людзей па чытацкіх цікаўнасцях і густах, глядзець, хто як ацэньвае кнігі, рэкамендаваць кнігі сябрам.